మంజీందర్ సింగ్ సిర్సా

మంజీందర్ సింగ్ సిర్సా ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు రాజౌరి గార్డెన్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై 2025 ఫిబ్రవరి 20న ఆరోగ్య, పట్టణాభివృద్ధి & పరిశ్రమల శాఖ మంత్రిగా ప్రమాణస్వీకారం చేశాడు.

రాజకీయ జీవితం
మంజీందర్ సింగ్ సిర్సా శిరోమణి అకాలీదళ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2013 ఢిల్లీ శాసనసభ ఎన్నికలలో రితాలా శాసనసభ నియోజకవర్గం నుండి శిరోమణి అకాలీదళ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ధన్వంతి చందేలాపై 11,008 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.2013 Election Commission of India  ఆయన 2015 ఢిల్లీ శాసనసభ ఎన్నికలలో శిరోమణి అకాలీదళ్ అభ్యర్థిగా పోటీ చేసి తన సమీప ప్రత్యర్థి ఆమ్ ఆద్మీ పార్టీ అభ్యర్థి జర్నైల్ సింగ్ చేతిలో 10,036 ఓట్ల తేడాతో ఓడిపోయాడు. 

మంజీందర్ సింగ్ సిర్సా 2017లో రాజౌరి గార్డెన్  నియోజకవర్గానికి జరిగిన  ఉప ఎన్నికలో శిరోమణి అకాలీదళ్ పార్టీలో ఉంటూనే బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి మీనాక్షి చందేలాపై 14,652 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై 2021 డిసెంబర్ 1, 2021న వ్యక్తిగత కారణాలతో శిరోమణి అకాలీదళ్ కి రాజీనామా చేసి భారతీయ జనతా పార్టీలో చేరాడు. ఆయన 2020 ఢిల్లీ శాసనసభ ఎన్నికలలో పోటీ చేయలేదు. మంజీందర్ సింగ్ సిర్సా ఆగస్టు 2023లో భారతీయ జనతా పార్టీ జాతీయ కార్యదర్శిగా నియమితులయ్యాడు.  

మంజీందర్ సింగ్ సిర్సా 2025 ఢిల్లీ శాసనసభ ఎన్నికలలో రాజౌరి గార్డెన్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆమ్ ఆద్మీ పార్టీ అభ్యర్థి ధన్వతి చందేలాపై 18,190 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికై, 2025 ఫిబ్రవరి 20న ఆరోగ్య, పట్టణాభివృద్ధి & పరిశ్రమల శాఖ మంత్రిగా ప్రమాణస్వీకారం చేశాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2025 ఢిల్లీ శాసనసభ్యులు
వర్గం:భారతీయ జనతా పార్టీ రాజకీయ నాయకులు